Komolyabb junior karrierjét az AJHL-es Red Deer Rustlersben kezdte 1977–1978-ban. A következő szezonban már az OPJHL-es Aurora Tigersben játszott majd 1979–1980-ban a szintén OPJHL-es Royal York Royalsban szerepelt. 1981–1984 között az OHL-es Peterborough Petes keretének a tagja volt és az 1982-es NHL-drafton a Boston Bruins kiválasztotta a harmadik kör 60. helyén. 1984-ben nyolc mérkőzésen bemutatkozott az NHL-ben a bostoni csapatban. A következő szezon felét az AHL-es Hershey Bearsben a másik felét a Bruinsban töltötte. 1985–1986 is így telt csak akkor az AHL-es Moncton Golden Flamesben játszott és ismét játék lehetőséget kapott a Bruins edzőjétől. A következő szezonban szintén ez történt. 1987–1988-ban az AHL-es Maine Marinersba került és mindösszesen három mérkőzést játszhatott a Bruinsban. 1988. végén a Toronto Maple Leafshez igazolt. Torontóban három szezont játszott és átlagosan 30 pontot szerzett idényenként. 1991–1992-ben visszaigazolt a Bostonba de ismét leküldték az AHL-be a Maine Marinersbe. 1996-ig szerepelt a bostoni csapatban és csak 1994–1995-ben fordult elő hogy lekerült a farmcsapatba a Providence Bruinsba hét mérkőzésre. 1996-ban a Dallas Starshoz igazolt és a csapattal 1999-ben felért a csúcsra mert ekkor elhódították a Stanley-kupát. 1999–2001 között a Colorado Avalanche csapatát erősítette és 2001-ben ismét Stanley-kupa győztes lett. Ezután visszavonult a profi jégkorongtól.